钦定古今图书集成/明伦汇编/氏族典/第237卷 > 张羡
## 钦定古今图书集成/明伦汇编/氏族典/第237卷 > 张羡

按《隋书张煚传》：“煚父羡，少好学，多所通涉，仕魏为荡
难将军，从武帝入关，累迁银青光禄大夫。周太祖引
为从事中郎，赐姓叱罗氏，历司职大夫、雍州治中、雍
州刺史、仪同三司，赐爵虞乡县公，复入为司成中大
夫，典国史。周代公卿，类多武将，唯羡以素业自通，甚
为当时所重。后以年老，致仕于家。及高祖受禅，钦其”
德望，以书征之。及谒见，敕令勿拜，扶升殿，上降榻执
手，与之同坐，宴语久之。会迁都龙首，羡上表劝以俭
约，上优诏答之。俄而卒，谥曰定。撰《老子》《庄子义》名曰
《道言》，五十二篇。